ddrg/super_eurlex huggingface dataset:
Kommissionens beslutning

af 18. juli 2003

om udsættelse af anvendelsesdatoen for Rådets direktiv 1999/36/EF for så vidt angår visse former for transportabelt trykbærende udstyr

(meddelt under nummer K(2003) 2591)

(EØS-relevant tekst)

(2003/525/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 1999/36/EF af 29. april 1999 om transportabelt trykbærende udstyr(1), senest ændret ved Kommissionens direktiv 2002/50/EF(2), særlig artikel 17, stk. 2, og

ud fra følgende betragtninger:

(1) For fade, flaskebatterier og tanke som omhandlet i direktiv 1999/36/EF, artikel 2, findes der ikke detaljerede tekniske forskrifter og er der ikke indføjet relevante europæiske standarder i bilagene til Rådets direktiv 94/55/EF af 21. november 1994 om indbyrdes tilnærmelse af medlemsstaternes lovgivning om transport af farligt gods ad vej(3), senest ændret ved Kommissionens direktiv 2003/28/EF(4), eller i Rådets direktiv 96/49/EF af 23. juli 1996 om indbyrdes tilnærmelse af medlemsstaternes lovgivning om jernbanebefordring af farligt gods(5), senest ændret ved Kommissionens direktiv 2003/29/EF(6). Derfor må datoen for anvendelse af direktiv 94/55/EF udsættes for dette transportable trykbærende udstyrs vedkommende.

(2) I henhold til direktiv 1999/36/EF, artikel 18, skal medlemsstaterne i en overgangsperiode på to år fra direktivets anvendelsesdato tillade markedsføring og ibrugtagning af transportabelt trykbærende udstyr, som opfylder de bestemmelser, der gælder på deres område den 1. juli 2001, indtil to år fra denne dato. Derfor må også denne periodes udløbsdato udsættes.

(3) Foranstaltningerne i denne beslutning er i overensstemmelse med udtalelse fra Udvalget for Transport af Farligt Gods, nedsat ved direktiv 94/55/EF, artikel 9 -

VEDTAGET FØLGENDE BESLUTNING:

Artikel 1

Datoen for anvendelse af direktiv 1999/36/EF udsættes til den 1. juli 2005, for så vidt angår fade, flaskebatterier og tanke.

Artikel 2

Medlemsstaterne skal tillade markedsføring og ibrugtagning af udstyr som nævnt i artikel 1, når det opfylder de bestemmelser, der gælder på deres område den 1. juli 2005, indtil to år fra denne dato, samt senere ibrugtagning af sådant udstyr, som er markedsført inden nævnte dato.

Artikel 3

Denne beslutning finder anvendelse fra 1. juli 2003.

Artikel 4

Denne beslutning er rettet til medlemsstaterne.

Udfærdiget i Bruxelles, den 18. juli 2003.

På Kommissionens vegne

Loyola De Palacio

Næstformand

(1) EFT L 138 af 1.6.1999, s. 20.

(2) EFT L 149 af 7.6.2002, s. 28.

(3) EFT L 319 af 12.12.1994, s. 7.

(4) EUT L 90 af 8.4.2003, s. 45.

(5) EFT L 235 af 17.9.1996, s. 25.

(6) EUT L 90 af 8.4.2003, s. 47.
Rådets afgørelse 2003/567/FUSP

af 21. juli 2003

om gennemførelse af fælles holdning 1999/533/FUSP vedrørende Den Europæiske Unions bidrag til fremme af den snarlige ikrafttræden af traktaten om fuldstændigt forbud mod nukleare prøvesprængninger ("CTBT")

RÅDET FOR DEN EUROPÆISKE UNION HAR -

under henvisning til Rådets fælles holdning 1999/533/FUSP af 29. juli 1999 vedrørende Den Europæiske Unions bidrag til fremme af den snarlige ikrafttræden af traktaten om fuldstændigt forbud mod nukleare prøvesprængninger "CTBT"(1), særlig artikel 1 og 4, sammenholdt med artikel 23, stk. 2, i traktaten om Den Europæiske Union, og

ud fra følgende betragtninger:

(1) Ifølge artikel 4 i fælles holdning 1999/533/FUSP vil Den Europæiske Union tilskynde alle stater, der endnu ikke har undertegnet og ratificeret CTBT, til at gøre dette snarest, især de stater, der figurerer på listen over de 44 stater, hvis ratifikation er nødvendig for, at CTBT kan træde i kraft.

(2) Det er hensigtsmæssigt at bidrage til, at der opnås positive resultater af tredje konference i henhold til artikel XIV i CTBT, som afholdes den 3.-5. september 2003 i Wien med det formål at fremskynde CTBT-ratifikationsprocessen, således at CTBT snart kan træde i kraft -

TRUFFET FØLGENDE AFGØRELSE:

Artikel 1

Som led i støtten til den snarlige ikrafttræden af CTBT som omhandlet i artikel 1 i fælles holdning 1999/533/FUSP tilskynder Den Europæiske Union alle stater, som endnu ikke har undertegnet og ratificeret CTBT, til at gøre dette snarest.

Med henblik herpå tilskynder Den Europæiske Union:

a) først og fremmest de stater, der figurerer på listen over de 44 stater, hvis undertegnelse og ratifikation er nødvendig for, at CTBT kan træde i kraft

b) de stater, der har undertegnet, men ikke ratificeret CTBT, især de stater, hvor der vil blive placeret stationer under det internationale overvågningssystem (IMS)

c) de stater, der ikke har undertegnet CTBT, især de stater, hvor der vil blive placeret IMS-stationer.

Artikel 2

Den Europæiske Union vil medvirke til, at konferencen i henhold til CTBT, artikel 14, indkaldes på politisk plan.

Artikel 3

Med henblik på at fremskynde ratifikationsprocessen og fremme den snarlige ikrafttræden af CTBT kan Den Europæiske Union optage kontakter med regionale organisationer (f.eks. Den Afrikanske Union, Organisationen af Amerikanske Stater (OAS), Sammenslutningen af Stater i Sydøstasien (ASEAN)).

Artikel 4

Formandskabet holder i nødvendigt omfang det midlertidige tekniske CTBT-sekretariat underrettet om gennemførelsen af artikel 1 og 2.

Artikel 5

Denne afgørelse har virkning fra datoen for vedtagelsen.

Artikel 6

Denne afgørelse offentliggøres i Den Europæiske Unions Tidende.

Udfærdiget i Bruxelles, den 21. juli 2003.

På Rådets vegne

F. Frattini

Formand

(1) EFT L 204 af 4.8.1999, s. 1.
Rådets afgørelse 2003/642/RIA

af 22. juli 2003

om anvendelse på Gibraltar af konventionen om bekæmpelse af bestikkelse, der involverer tjenestemænd ved De Europæiske Fællesskaber eller i Den Europæiske Unions medlemsstater

RÅDET FOR DEN EUROPÆISKE UNION HAR -

under henvisning til traktaten om Den Europæiske Union,

under henvisning til konventionen om bekæmpelse af bestikkelse, der involverer tjenestemænd ved De Europæiske Fællesskaber eller i Den Europæiske Unions medlemsstater(1) (i det følgende benævnt "konventionen om bestikkelse"), og

og ud fra følgende betragtninger:

(1) Konventionen om bestikkelse blev udarbejdet ved Rådets retsakt af 26. maj 1997.

(2) Konventionen om bestikkelse indeholder ingen bestemmelser om dens anvendelse på Gibraltar.

(3) Konventionen om bestikkelse og flere andre konventioner, der er udarbejdet på samme grundlag, blev indgået i henhold til afsnit VI i traktaten om Den Europæiske Union før den 1. juni 2000(2) og blev ikke på det tidspunkt udvidet til også at omfatte Gibraltar.

(4) Det Forenede Kongerige har ansvaret for Gibraltars internationale forbindelser.

(5) Det er ønskeligt, at konventionen om bestikkelse finder anvendelse på Gibraltar -

TRUFFET FØLGENDE AFGØRELSE:

Artikel 1

Konventionen om bestikkelse finder anvendelse på Gibraltar.

Artikel 2

Denne afgørelse offentliggøres i Den Europæiske Unions Tidende og har virkning fra dagen for offentliggørelsen.

Udfærdiget i Bruxelles, den 22. juli 2003.

På Rådets vegne

G. Alemanno

Formand

(1) EFT C 195 af 25.6.1997, s. 1.

(2) Den dato, hvor ordningerne mellem Spanien og Det Forenede Kongerige vedrørende Gibraltars myndigheder i forbindelse med EU- og EF-instrumenter og tilknyttede traktater trådte i kraft.
Kommissionens beslutning

af 27. august 2003

vedrørende Portugals anmodning om tilladelse til at anvende en reduceret momssats på levering af naturgas

(meddelt under nummer K(2003) 3086)

(Kun den portugisiske udgave er autentisk)

(2003/633/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag(1), senest ændret ved direktiv 2002/93/EF(2), særlig artikel 12, stk. 3, litra b), og

ud fra følgende betragtninger:

(1) Portugal underrettede ved brev, indgået til Kommissionen den 5. juni 2002, Kommissionen om, at man agter at anvende en reduceret momssats på levering af naturgas.

(2) Ved brev af 7. august 2002 anmodede Kommissionen om yderligere oplysninger, bl.a. fremsendelse af de nye bestemmelser, de portugisiske myndigheder har til hensigt at vedtage for at overholde EF-bestemmelserne. En påmindelse om dette brev sendtes den 13. juni 2003. De portugisiske myndigheder sendte ved brev, indgået til Kommissionen den 2. juli 2003, forslaget til den pågældende lovgivningsændring.

(3) Den planlagte foranstaltning er en generel foranstaltning, der består i, at der anvendes en reduceret momssats på levering af naturgas uanset produktions- og leveringsbetingelserne (levering inden for Portugal, køb inden for Fællesskabet eller import) i henhold til artikel 12, stk. 3, litra b), i sjette momsdirektiv.

(4) Da der er tale om en generel foranstaltning, som ikke omfatter nogen undtagelser med hensyn til iværksættelsen, må det antages, at der ikke er nogen risiko for konkurrencefordrejning. Da den betingelse, der er fastsat i artikel 12, stk. 3, litra b), i ovennævnte direktiv, således er opfyldt, bør Portugal kunne anvende den pågældende foranstaltning straks efter meddelelsen om denne beslutning -

VEDTAGET FØLGENDE BESLUTNING:

Artikel 1

Portugal kan anvende den foranstaltning, der er meddelt ved brev af 5. juni 2002 og brev af 2. juli 2003, og som vedrører anvendelsen af en reduceret momssats på levering af naturgas uanset produktions- og leveringsbetingelserne.

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 27. august 2003.

På Kommissionens vegne

Frederik Bolkestein

Medlem af Kommissionen

(1) EFT L 145 af 13.6.1977, s. 1.

(2) EFT L 331 af 7.12.2002, s. 27.
Kommissionens beslutning

af 2. oktober 2003

om Irlands ønske om at acceptere Rådets direktiv 2001/55/EF om minimumsstandarder for midlertidig beskyttelse i tilfælde af massetilstrømning af fordrevne personer og om foranstaltninger, der skal fremme en ligelig fordeling mellem medlemsstaterne af indsatsen med hensyn til modtagelsen af disse personer og følgerne heraf

(meddelt under nummer K(2003) 3428)

(Kun den engelske udgave er autentisk)

(2003/690/EF)

KOMMISSIONEN FOR DET EUROPÆISKE FÆLLESSKAB HAR -

under henvisning til traktaten om oprettelse af Det Europæiske Fællesskab, særlig artikel 11 A, og

ud fra følgende betragtninger:

(1) Rådet vedtog den 20. juni 2001 direktiv 2001/55/EF om minimumsstandarder for midlertidig beskyttelse i tilfælde af massetilstrømning af fordrevne personer og om foranstaltninger, der skal fremme en ligelig fordeling mellem medlemsstaterne af indsatsen med hensyn til modtagelsen af disse personer og følgerne heraf(1) (i det følgende benævnt "direktiv 2001/55/EF").

(2) Irland deltog i overensstemmelse med artikel 1 i protokollen om Det Forenede Kongeriges og Irlands stilling ikke i vedtagelsen af direktiv 2001/55/EF.

(3) I overensstemmelse med artikel 4 i den nævnte protokol meddelte Irland ved brev af 11. april 2003, som Kommissionen modtog den 6. maj 2003, Kommissionen, at det ønsker at acceptere direktiv 2001/55/EF.

(4) I overensstemmelse med traktatens artikel 11 A vedtog Kommissionen en positiv udtalelse om Irlands anmodning den 6. august 2003 -

VEDTAGET FØLGENDE BESLUTNING:

Artikel 1

Direktiv 2001/55/EF finder anvendelse på Irland.

Artikel 2

Uanset artikel 32, stk. 1, i direktiv 2001/55/EF sætter Irland de nødvendige love og administrative bestemmelser i kraft for at efterkomme direktivet senest den 31. december 2003. Irland underretter straks Kommissionen herom.

Artikel 3

Direktiv 2001/55/EF træder for Irlands vedkommende i kraft på datoen for meddelelsen af denne beslutning.

Artikel 4

Denne beslutning er rettet til Irland.

Udfærdiget i Bruxelles, den 2. oktober 2003.

På Kommissionens vegne

António Vitorino

Medlem af Kommissionen

(1) EFT L 212 af 7.8.2001, s. 12.
Afgørelse truffet af Rådet for Den Europæiske Union

af 14. april 2003

om Republikken Cyperns, Republikken Estlands, Republikken Letlands, Republikken Litauens, Republikken Maltas, Republikken Polens, Den Slovakiske Republiks, Republikken Sloveniens, Den Tjekkiske Republiks og Republikken Ungarns tiltrædelse af Den Europæiske Union

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 49,

under henvisning til udtalelse fra Kommissionen(1),

under henvisning til samstemmende udtalelse fra Europa-Parlamentet(2), og

i betragtning af, at Republikken Cypern, Republikken Estland, Republikken Letland, Republikken Litauen, Republikken Malta, Republikken Polen, Den Slovakiske Republik, Republikken Slovenien, Den Tjekkiske Republik og Republikken Ungarn har ansøgt om at blive medlemmer af Den Europæiske Union -

BESLUTTET:

at acceptere disse ansøgninger om tiltrædelse. Tiltrædelsesvilkårene samt de deraf følgende tilpasninger af de traktater, der danner grundlag for Den Europæiske Union, fastlægges ved en aftale mellem medlemsstaterne, Republikken Cypern, Republikken Estland, Republikken Letland, Republikken Litauen, Republikken Malta, Republikken Polen, Den Slovakiske Republik, Republikken Slovenien, Den Tjekkiske Republik og Republikken Ungarn.

Udfærdiget i Luxembourg, den 14. april 2003.

På Rådets vegne

G. Papandreou

Formand

(1) Udtalelse afgivet den 19.2.2003 (endnu ikke offentliggjort i EUT).

(2) Samstemmende udtalelse afgivet den 9.4.2003 (endnu ikke offentliggjort i EUT).
Rådets afgørelse 2003/856/FUSP

af 8. december 2003

om gennemførelse af fælles aktion 2002/210/FUSP om Den Europæiske Unions politimission

RÅDET FOR DEN EUROPÆISKE UNION HAR -

under henvisning til Rådets fælles aktion 2002/210/FUSP af 11. marts 2002 om Den Europæiske Unions politimission (EUPM)(1), særlig artikel 9, stk. 1, litra b), sidste afsnit, i tilknytning til artikel 23, stk. 2, andet led, i traktaten om oprettelse af Den Europæiske Union, og

ud fra følgende betragtning:

Det endelige budget for 2004 fastsættes af Rådet -

TRUFFET FØLGENDE AFGØRELSE:

Artikel 1

1. Et beløb på 17,5 mio. EUR, der dækker de løbende driftsudgifter for EUPM i 2004 afholdes over Den Europæiske Unions almindelige budget.

2. Forvaltningen af de udgifter, der finansieres af Den Europæiske Unions almindelige budget, jf. stk. 1, skal ske i overensstemmelse med Fællesskabets procedurer og regler på budgetområdet med den undtagelse, at forudfinansieringer ikke forbliver Fællesskabets ejendom.

Artikel 2

Denne afgørelse træder i kraft på datoen for vedtagelsen.

Artikel 3

Denne afgørelse offentliggøres i Den Europæiske Unions Tidende.

Udfærdiget i Bruxelles, den 8. december 2003.

På Rådets vegne

F. Frattini

Formand

(1) EFT L 70 af 13.3.2002, s. 1.
Kommissionens afgørelse

af 20. november 2003

om tilpasning af de justeringskoefficienter, der finder anvendelse fra den 1. februar, 1. marts, 1. april, 1. maj og 1. juni 2003 på vederlag til tjenestemænd ved De Europæiske Fællesskaber, som gør tjeneste i tredjelande

(2003/820/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber, som fastsat ved Rådets forordning (EØF, Euratom, EKSF) nr. 259/68(1) og senest ændret ved forordning (EF, EKSF, Euratom) nr. 2265/2002(2), særlig artikel 13, stk. 2, i bilag X, og

ud fra følgende betragtninger:

(1) I Rådets forordning (EF, EKSF, Euratom) nr. 1338/2003(3) fastsattes i medfør af artikel 13, stk. 1, i bilag X til vedtægten de justeringskoefficienter, hvormed de lønninger korrigeres fra 1. januar 2003, der i tjenestestedets valuta udbetales til tjenestemænd ansat i tredjelande.

(2) Kommissionen har i de seneste måneder foretaget forskellige tilpasninger af disse justeringskoefficienter(4) i overensstemmelse med artikel 13, stk. 2, i bilag X til vedtægten.

(3) Fra 1. februar, 1. marts, 1. april, 1. maj og 1. juni 2003 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne -

TRUFFET FØLGENDE AFGØRELSE:

Eneste artikel

Med virkning fra 1. februar, 1. marts, 1. april, 1. maj og 1. juni 2003 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.

Til beregning af disse vederlag anvendes de vekselkurser, der blev brugt ved gennemførelsen af De Europæiske Fællesskabers almindelige budget for den måned, der gik forud for den i foregående afsnit omhandlede dato.

Udfærdiget i Bruxelles, den 20. november 2003.

På Kommissionens vegne

Christopher Patten

Medlem af Kommissionen

(1) EFT L 56 af 4.3.1968, s. 1.

(2) EFT L 347 af 20.12.2002, s. 1.

(3) EUT L 189 af 29.7.2003, s. 1.

(4) EUT L 152 af 20.6.2003, s. 84.

BILAG

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>
Rådets afgørelse

af 8. december 2003

om Canadas tiltrædelse af aftalen om oprettelse af et internationalt videnskabs- og teknologicenter mellem Amerikas Forenede Stater, Japan, Den Russiske Føderation samt Det Europæiske Atomenergifællesskab og Det Europæiske Økonomiske Fællesskab, der optræder samlet

(2003/877/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til Rådets forordning (EØF) nr. 3955/92 af 21. december 1992 om Det Europæiske Økonomiske Fællesskabs indgåelse af aftalen om oprettelse af et internationalt videnskabs- og teknologicenter mellem Amerikas Forenede Stater, Japan, Den Russiske Føderation samt Det Europæiske Atomenergifællesskab og Det Europæiske Økonomiske Fællesskab, der optræder samlet(1), særlig artikel 3, stk. 1, 3, og 4,

under henvisning til meddelelse fra Kommissionen, og

ud fra følgende betragtninger:

(1) Det Europæiske Atomenergifællesskab og Det Europæiske Økonomiske Fællesskab, der optræder samlet, i det følgende benævnt "Fællesskaberne", indgik den 21. december 1992 sammen med Amerikas Forenede Stater, Japan og Den Russiske Føderation aftalen om oprettelse af et internationalt videnskabs- og teknologicenter, i det følgende benævnt "aftalen".

(2) Canada meddelte den 28. marts 2003 styrelsesrådet for Det Internationale Videnskabs- og Teknologicenter, i det følgende benævnt "styrelsesrådet", at det havde til hensigt at blive part i aftalen. I overensstemmelse med aftalens artikel XIII skal styrelsesrådet godkende denne tiltrædelse.

(3) Fællesskaberne er repræsenteret i styrelsesrådet af Rådets formandskab og af Kommissionen. Fællesskabernes stilling til spørgsmål, der henhører under aftalens artikel XIII, vedtages af Rådet og fastlægges almindeligvis af formandskabet -

TRUFFET FØLGENDE AFGØRELSE:

Artikel 1

Canadas tiltrædelse af aftalen om oprettelse af et internationalt videnskabs- og teknologicenter mellem Amerikas Forenede Stater, Japan, Den Russiske Føderation samt Det Europæiske Atomenergifællesskab og Det Europæiske Økonomiske Fællesskab, der optræder samlet, godkendes på Fællesskabernes vegne.

Artikel 2

Rådets formandskab giver i styrelsesrådet udtryk for Fællesskabernes tilslutning til Canadas tiltrædelse af aftalen.

Udfærdiget i Bruxelles, den 8. december 2003.

På Rådets vegne

F. Frattini

Formand

(1) EFT L 409 af 31.12.1992, s. 1.
Rådets beslutning

af 8. december 2003

om analyse og samarbejde vedrørende falske euromønter

(2003/861/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 123, stk. 4, tredje punktum,

under henvisning til forslag fra Kommissionen,

under henvisning til udtalelse fra Den Europæiske Centralbank(1), og

ud fra følgende betragtninger:

(1) Rådets forordning (EF) nr. 1338/2001 af 28. juni 2001 om fastlæggelse af de foranstaltninger, der er nødvendige for at beskytte euroen mod falskmøntneri(2), særlig artikel 5, fastsætter, at det nationale møntanalysecenter (CNAC) i hver enkelt medlemsstat og Det Europæiske Tekniske og Videnskabelige Center (ETSC) skal analysere og klassificere falske euromønter. Kommissionen har siden 2000 etableret en ramme for samordningen af ovennævnte tekniske myndigheders relevante foranstaltninger.

(2) Siden oktober 2001 har ETSC udført sine opgaver på et midlertidigt grundlag i det franske møntvæsen, og Kommissionen har sørget for administrativ støtte og ledelse i overensstemmelse med brevveksling mellem formanden for Rådet og Frankrigs finansminister af 28. februar og 9. juni 2000.

(3) For at garantere en kontinuerlig og uafhængig beskyttelse af euromønterne mod falskmøntneri bør Kommissionen have ansvaret for ETSC's arbejde og for samordningen af de kompetente tekniske myndigheders indsats på dette område -

VEDTAGET FØLGENDE BESLUTNING:

Artikel 1

Kommissionen opretter Det Europæiske Tekniske og Videnskabelige Center og sikrer dets drift og samordningen af de kompetente tekniske myndigheders arbejde for at beskytte euromønterne mod falskmøntneri.

Artikel 2

Denne beslutning er rettet til de medlemsstater, der har indført euroen som fælles mønt.

Udfærdiget i Bruxelles, den 8. december 2003.

På Rådets vegne

F. Frattini

Formand

(1) EUT C 202 af 27.8.2003, s. 31.

(2) EFT L 181 af 4.7.2001, s. 6.
Europa-Parlamentets og Rådets afgørelse

af 9. oktober 2003

om anvendelse af Den Europæiske Unions Solidaritetsfond i overensstemmelse med punkt 3 i den interinstitutionelle aftale af 7. november 2002 mellem Europa-Parlamentet, Rådet og Kommissionen om finansieringen af Den Europæiske Unions Solidaritetsfond, som supplerer den interinstitutionelle aftale af 6. maj 1999 om budgetdisciplin og forbedring af budgetproceduren (skaderne forårsaget af olietankeren Prestiges forlis, jordskælvet i Molise og Apulia samt Etnas udbrud)

(2003/785/EF)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til den interinstitutionelle aftale af 7. november 2002 mellem Europa-Parlamentet, Rådet og Kommissionen om finansieringen af Den Europæiske Unions Solidaritetsfond, som supplerer den interinstitutionelle aftale af 6. maj 1999 om budgetdisciplin og forbedring af budgetproceduren(1), særlig punkt 3,

under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond(2),

under henvisning til forslag fra Kommissionen, og

ud fra følgende betragtninger:

(1) Den Europæiske Union har oprettet Den Europæiske Unions Solidaritetsfond ("fonden") for at vise solidaritet med befolkningen i katastroferamte områder.

(2) Den interinstitutionelle aftale af 7. november 2002 giver mulighed for at anvende fonden inden for et årligt loft på 1 mia. EUR.

(3) Forordning (EF) nr. 2012/2002 indeholder bestemmelser om fondens anvendelse.

(4) Skaderne forårsaget af olietankeren Prestiges forlis, jordskælvet i Molise og Apulia samt Etnas udbrud opfylder betingelserne for fondens anvendelse -

TRUFFET FØLGENDE AFGØRELSE:

Artikel 1

For Den Europæiske Unions almindelige budget for regnskabsåret 2003 anvendes Den Europæiske Unions Solidaritetsfond til at tilvejebringe et beløb på 56,250 mio. EUR i forpligtelsesbevillinger.

Artikel 2

Denne afgørelse offentliggøres i Den Europæiske Unions Tidende.

Udfærdiget i Bruxelles, den 9. oktober 2003.

For Europa-Parlamentet

P. Cox

Formand

For Rådet

F. Frattini

Formand

(1) EFT C 283 af 20.11.2002, s. 1.

(2) EFT L 311 af 14.11.2002, s. 3.